**Ministru kabineta noteikumu projekta “Kārtība, kādā tiek piešķirts, administrēts un uzraudzīts valsts atbalsts lauksaimniecībai , lai mazinātu Covid-19 izplatības negatīvo ietekmi”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Kārtība, kādā tiek piešķirts, administrēts un uzraudzīts valsts atbalsts lauksaimniecībai, lai mazinātu Covid-19 izplatības negatīvo ietekmi” (turpmāk – projekts) sagatavots, lai sniegtu finansiālu atbalstu ražotājiem un citiem uzņēmumiem lauksaimniecības un pārtikas nozarē saistībā ar Covid-19 izplatības ietekmi uz tautsaimniecību.Projekts paredz atbalstu primārajiem lauksaimniecības ražotājiem, lauksaimniecības un pārtikas pārstrādes uzņēmumiem, kā arī pārtikas uzņēmumiem, kas nodrošina ēdināšanu izglītības iestādēs (tostarp arī pašvaldībām, kas nodrošina ēdināšanu savās izglītības iestādēs, un izglītības iestādēm, kuras pašas nodrošina ēdināšanu saviem izglītojamiem). Atbalsts paredzēts Covid-19 ietekmē radušos finansiālo grūtību mazināšanai, atbalstot apgrozāmo līdzekļu pieejamību, daļēji sedzot ienākumu samazinājumu, gatavo preču krājumu uzglabāšanas izmaksas, apgrozījuma samazinājumu, kā arī kompensējot to iznīcināto vai ziedoto produktu vērtību, kurus ārkārtas situācijas laikā nebija iespējams izlietot ēdināšanas pakalpojuma sniegšanā izglītības iestādēs.Kopējā atbalsta summa sasniedz 35 500 000 *euro*.Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā un septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Kopš 2020. gada 12. marta Latvijā ir izsludināta ārkārtas situācija saistībā ar Covid-19 izplatību, savukārt vairākās citās pasaules valstīs dažādi ierobežojoši pasākumi tika ieviesti jau agrāk. Daudzas no šīm valstīm ir tirdzniecības partneri Latvijas lauksaimniecības un pārtikas eksportā. Latvijas lauksaimniecības un pārtikas nozare ir neto eksportētāja, tādēļ eksporta tirgu pieejamībai ir kritiska nozīme, savukārt eksporta iespēju zaudēšana var dot smagu triecienu visai lauksaimniecības un pārtikas nozarei visos tās posmos, sākot no gatavā produkta realizācijas un beidzot ar primārajiem ražotājiem. Projekta izstrādes brīdī pieejamā statistikas informācija attiecas uz laikposmu pirms plaša mēroga ierobežojumu ieviešanas Latvijā un, jo īpaši, tās tirdzniecības partnervalstīs, ieviešanas, tādēļ tā vēl neatspoguļo aktuālās norises nozarē, taču operatīvā informācija no lauksaimniecības, pārtikas un tirdzniecības nozarē iesaistītajiem uzņēmumiem liecina, ka lauksaimniecības un pārtikas uzņēmumi jau sastopas ar noieta tirgus iespēju samazināšanos, importa izejvielu (iepakojuma utml) sagādes grūtībām, produktu uzkrāšanos, un naudas plūsmas grūtībām, jo:1. ir apgrūtināti kravu pārvadājumi, tiek saņemti tirdzniecības partneru sadarbības atteikumi, un situācijai šādi turpinot attīstīties, tiks zaudētas eksporta iespējas, kas nozīmē gan finansiālas problēmas, gan ražošanas apjoma samazināšanos pārtikas pārstrādes un ražošanas uzņēmumiem. Tas, savukārt, izraisīs pieprasījuma samazināšanos pēc lauksaimniecības primārajiem produktiem (piena, gaļas, graudiem) un, līdz ar to, šo produktu iepirkuma cenu un apjoma samazināšanos no ražotājiem (lauksaimniekiem).
2. eksporta apstāšanās ietekmē arī pārtikas uzņēmumiem veidojas gatavās produkcijas uzkrājumi, tā palielinoties produktu uzglabāšanas izmaksām un vienlaikus zaudējot apgrozāmos līdzekļus nerealizētās produkcijas dēļ.
3. izglītības iestāžu slēgšana saistībā ar ārkārtas situācijas izsludināšanu valstī ir radījusi pēkšņas un būtiskas problēmas pārtikas uzņēmumiem, kas nodrošina ēdināšanu izglītības iestādēs (tostarp arī pašvaldībām, kas nodrošina ēdināšanu savās izglītības iestādēs, un izglītības iestādēm, kuras pašas nodrošina ēdināšanu saviem izglītojamiem), jo nebija iespējams izlietot piegādātos produktus, no kuriem lielai daļai ir īss derīguma termiņš un kurus nevar uzglabāt. Tāpat problēmas ar produkcijas krājumu izveidošanos radušās arī lauksaimniekiem, īpaši dārzeņu audzētājiem, kas piegādāja produkciju šiem pārtikas uzņēmumiem.
4. samazinājies pieprasījums pēc pārtikas precēm viesnīcu, restorānu un sabiedriskās ēdināšanas nozarē, jo līdz ar tūrisma kritumu samazinājies apmeklētāju skaits restorānos un kafejnīcās. Pāreja uz ēdiena gatavošanu mājās nav kompensējusi noieta zudumu, tādējādi uzņēmumiem palielinājušies pārtikas preču krājumi.
5. prognozējams pirktspējas kritums, kas radīs pieprasījuma samazinājumu pēc produktiem ar augstu pievienoto vērtību, tāpēc kritīsies uzņēmumu apgrozījums.
6. palielinājušās uzņēmumu esošās darbības izmaksas saistībā ar nepieciešamību iegādāties papildu dezinfekcijas līdzekļus un īstenot citas darbības pret Covid-19 izplatīšanās risku.
7. pastāv risks, ka viesnīcu, restorānu un sabiedriskās ēdināšanas nozares uzņēmumi nespēs norēķināties par piegādātajām precēm, tāpēc samazināsies pārtikas uzņēmumu apgrozāmie līdzekļi, kas var ietekmēt turpmāku uzņēmuma darbību un spēju iepirkt primāros lauksaimniecības produktus un citas izejvielas.

Piena nozare, kas ir visvairāk atkarīga no eksporta, varētu ciest vissmagāk, kā to jau pierādīja Krievijas embargo pieredze, jo lielākā daļa Latvijas piena ražotāju svaigpienu tieši vai netieši piegādā eksportējošiem piena pārstrādes uzņēmumiem, vai arī šis svaigpiens tiek tālāk eksportēts pārstrādei Lietuvā un Igaunijā, taču lauksaimnieki cietīs arī liellopu gaļas, cūkgaļas un putnu gaļas nozarē, zūdot eksporta iespējām šo nozaru produkcijai. Liellopu gaļas ražošanas nozare Latvijā pārsvarā balstās uz dzīvu liellopu eksportu, kas patlaban ir būtiski traucēts loģistikas plūsmas problēmu dēļ, tāpēc audzētājiem samazinās ienākumi no liellopu realizācijas. Cūkgaļas nozare, kurā produkcijas ražošana un tirdzniecība joprojām ir būtiski ierobežota Āfrikas cūku mēra dēļ, ir spējusi saglabāt eksportu, taču Covid-19 ietekmē arī šīs noieta iespējas var tikt zaudētas. Covid-19 izplatības dēļ arī Latvijas olu un putnu gaļas ražošanas nozare jau saskaras ar būtiskām grūtībām. Pēc ZM rīcībā esošās informācijas, pašlaik Latvijas olu ražotāju eksports šķidrajiem olu produktiem ir būtiski krities. Vairāku ES dalībvalstu tirgi, kur līdz šim ir eksportētas Latvijā ražotās olas, ir aizvērti un jaunus noieta tirgus pašlaik ir gandrīz neiespējami atrast, bet pārvirzīt eksportu uz pārējiem, esošajiem tirgiem praktiski nav iespējams. No Eiropas Savienības Kopējās lauksaimniecības politikas ietvara tirgus atbalstam pašlaik ir pieejams valsts intervences instruments kviešiem (3 milj. tonnu apjomā), sviestam (50 tūkst. tonnu apjomā) un vājpiena pulverim (109 tūkst. tonnu apjomā). Atbalsts ir vienādi pieejams visu ES dalībvalstu attiecīgo produktu ražotājiem, taču svarīgs faktors ir tas, ka visiem minētajiem produktiem tirgus cenu līmenis līdz šim bijis būtiski augstāks nekā intervences cenas, par kādām tos iepērk valsts intervencē. Tādēļ, tāpat kā ražotāji visā ES, arī Latvijas uzņēmumi pagaidām šo atbalsta pasākumu nav izmantojuši. Līdz ar to lielākai daļai lauksaimniecības produktu nav pieejami atbalsta instrumenti, ko piemērot esošajā ārkārtas situācijā. Projekta mērķis ir sniegt šādus ārkārtas atbalsta instrumentus primārajiem lauksaimniecības ražotājiem pārtikas preču ražotājiem, kā arī uzņēmumiem un iestādēm, kas nodrošina ēdināšanu izglītības iestādēs. Projekts paredz iespēju piešķirt atbalstu:* ieņēmumu stabilizēšanai primārajiem ražotājiem, ja attiecīgajā nozarē laikposmā no 2020. gada aprīļa līdz jūnijam (ieskaitot) ražotāju kopējie ieņēmumi būs vismaz par 20 procentiem samazinājušies salīdzinājumā ar:
	+ piena un liellopu gaļas nozarē - līdzvērtīga perioda pēdējo trīs gadu vidējo rādītāju;
	+ cūkkopībā – līdzvērtīgu periodu 2019.gadā.

Atbalstu varēs piešķirt par slaucamu govi, par gaļas vai gaļas-piena šķirnes liellopu, kas realizēts no saimniecības, un par kautuvei realizētu vai kaušanas uz kautuvi nosūtītu cūku. Atbalsts tiks piešķirts dzīvnieku īpašniekiem, katrai dzīvnieku sugai nosakot maksimālo atbalsta apmēru par vienu atbalsttiesīgu dzīvnieku;* par iznīcinātajiem vai bez maksas ziedotajiem produktiem, kurus ārkārtas situācijas dēļ nebija iespējams izlietot ēdināšanas pakalpojuma sniegšanai izglītības iestādēs. Šis atbalsts būs pieejams izglītības iestāžu ēdinātājiem un tiem dārzeņu audzētājiem, kas savu produkciju piegādā izglītības iestāžu ēdinātājiem;
* gatavās pārtikas produkcijas krājumu izmaksu pieauguma un apgrozījuma samazinājuma radīto grūtību mazināšanai pārtikas preču ražotājiem (tostarp piena pārstrādes uzņēmumiem un pārējiem), kā arī primārajiem ražotājiem, kas nesaņem atbalstu ienākumu stabilizēšanai vai par iznīcinātajiem vai bez maksas ziedotajiem produktiem. Atbalstu varēs piešķirt, ja pretendentam 2020. gada martā, aprīlī, maijā un jūnijā nerealizētu preču krājumi pieauguši par 25 procentiem vai neto apgrozījums samazinājies par 25 procentiem, salīdzinot ar atbilstošo laikposmu 2019. gadā. Atbalsts tiks pārrēķināts 20 procentu apmērā vai nu no preču krājumu vērtības pieauguma, vai apgrozījuma samazinājuma apmēra.

Ņemot vērā, ka lauksaimniecība un lopkopības nozares ir vieglāk ievainojams, salīdzinājumā ar citām ekonomikas nozarēm, jo nozarē valda sīva konkurence, ražošanu visā pārtikas ķēdē nav iespējams uz laiku pārtraukt, kā arī nozarē ir salīdzinoši zemāka rentabilitāte un mazāks ieņēmumu samazinājuma apmērs var atstāt daudz būtiskāku negatīvu efektu nekā tas būtu citās ekonomikas nozarēs. Turklāt, lauksaimniecības nozarēs, kurām pieejams atbalsts saskaņā ar projektu, ir iesaistītas ap 17 tūkstoši saimniecību, tādēļ ieņēmumus vērtēs nozarei vidēji, nevis katram uzņēmumam atsevišķi, pretējā gadījumā tiktu radīts ar atbalstu nesamērīgs administratīvais slogs, turklāt, nozares ietvaros var būt daudzas saimniecības, kurām ieņēmumu samazinājums pārsniegs pat 30%. Tādēļ projektā ir noteikti zemāki sliekšņi grūtībām, ar kurām attiecīgie ražotāji saskartos Covid-19 ietekmē, nekā tiek piemērots citām skartajām nozarēm. |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests, Lauksaimniecības datu centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta potenciāli ietekmētās mērķgrupas:* svaigpiena ražotāji, kas pienu nodod pirmajam pircējam (pārstrādei);
* liellopu audzētāji, kas realizē dzīvus liellopus eksportam;
* cūku ganāmpulku īpašnieki, kas nobaro cūkas un tās realizē kautuvei.

Pēc Lauksaimniecības datu centra datiem, 2020. gada februārī svaigpienu pārstrādei nodeva 5932 svaigpiena ražotāji, bet gaļas šķirņu liellopu ganāmpulku īpašnieku skaits bija 13 217, savukārt cūku ganāmpulku īpašnieku skaits bija 3542.* Pārtikas uzņēmumi un iestādes, kas izglītības iestādēs nodrošina ēdināšanas pakalpojumu.

Pārtikas un veterinārā dienesta uzraudzībai pakļauto uzņēmumu reģistrā 26.03.2020. bija reģistrēti 874 ēdināšanas uzņēmumi pirmsskolas izglītības iestādēs un 772 ēdināšanas uzņēmumi pamatizglītības un vispārējās izglītības iestādēs, taču, iespējams, daļa šo uzņēmumu savstarpēji pārklājas pa abām grupām.* Dārzeņu ražotāji, kas piegādā savu produkciju iepriekšminētiem pārtikas uzņēmumiem.

Saskaņā ar Zemkopības ministrijas vērtējumu un veikto aptauju ražotājiem par produktu krājumiem, atbalstam varētu pieteikties apmēram 30 dārzeņu ražotāji. * Pārtikas preču (lauksaimniecības un pārtikas pārstrādes) ražotāji, tostarp piena pārstrādes uzņēmumi;

Pārtikas un veterinārā dienesta uzraudzībai pakļauto uzņēmumu reģistrā 26.03.2020. bija reģistrēti 50 piena pārstrādes uzņēmumi, bet pēc Zemkopības ministrijas vērtējuma, atbalstam varētu pieteikties apmēram 350 visu pārtikas preču ražotāju, tostarp piena pārstrādes uzņēmumi, zivju pārstrādes uzņēmumi u.c.* Primārie lauksaimniecības ražotāji, kas nesaņem atbalstu ienākumu stabilizēšanai vai par iznīcinātajiem vai bez maksas ziedotajiem produktiem.

Saskaņā ar Zemkopības ministrijas vērtējumu, atbalstam varētu pieteikties apmēram 100 ražotāju, tostarp, olu ražotāji, aitu audzētāji, cūku ganāmpulku īpašnieki, kas realizē sivēnus nobarošanai. |
| 2. | Tiesiskā regulējuma ietekme uz tautsaimniecību un administratīvo slogu | Atbalsts primārajiem ražotājiem sekmēs naudas plūsmu, mazinās cenu samazinājuma un realizācijas iespēju samazinājuma radītās likviditātes problēmas, tā uzlabojot saimniecību dzīvotspēju ārkārtas situācijas ietekmē.Atbalsts skolu ēdinātājiem un dārzeņu ražotājiem kompensēs izmaksas par ēdināšanas pakalpojumiem neizlietotajiem produktiem, kas tika iznīcināti vai ziedoti, ņemot vērā šo produktu īso uzglabāšanas termiņu un izglītības iestāžu slēgšanu ārkārtas situācijas laikā.Atbalsts pārtikas pārstrādes un preču ražotājiem un tiem primārajiem ražotājiem, kas nesaņem atbalstu ienākumu stabilizēšanai, mazinās ārkārtas situācijas ietekmē radīto gatavās produkcijas krājumu izmaksu pieaugumu un apgrozījuma samazinājuma apmēru, vienlaikus veicinot apgrozāmo līdzekļu pieejamību, bet tas, savukārt, attiecībā uz pārstrādes uzņēmumiem, sekmēs to, ka tupināsies izejvielas iepirkums no primārajiem produkcijas ražotājiem.Projekts palielinās administratīvo slogu pārējai atbalsta mērķa grupai. Lai saņemtu atbalstu, pretendentiem būs jāaizpilda elektronisks iesniegums un jāsagatavo operatīvā bilance. Savukārt pretendentiem, kuriem saskaņā ar Gada pārskatu un konsolidēto gada pārskatu likumu bilances ir jāapstiprina zvērinātam revidentam, radīsies papildus atbilstības izmaksas par zvērināta revidenta apstiprinājumu. Administratīvās un atbilstības izmaksas pretendentam radīsies tikai vienu reizi, iesniedzot iesniegumu atbalsta saņemšanai. Tā kā atbalsts paredzēts ārkārtas situācijas radīto seku mazināšanai un paredzēts kā vienreizējs maksājums atbalsta pretendentiem, kas pretendēs uz atbalstu, nav paredzēts kompensēt administratīvo izmaksu palielinājumu. |
| 3. | Administratīvo izmaksu monetārs novērtējums | Aptuvens atbalsta pretendentu skaits, kuriem nepieciešams iesniegt iesniegumu atbalsta saņemšanai, ir 350. Iesniegt iesniegumu ir nepieciešams vienu reizi un tā aizpildīšanai nepieciešama viena stundā. Vienas stundas darbaspēka izmaksas valstī 2019.gadā bija 9,51 *euro*. Attiecīgi administratīvās izmaksas ir 3328,5 *euro*. |
| 4. | Atbilstības izmaksu monetārs novērtējums | Operatīvās bilances sastādīšanai aizņem divas stundas, un to nepieciešams iesniegt vienu reizi. Vienas stundas darbaspēka izmaksas valstī 2019.gadā bija 9,51 *euro*. Aptuvens atbalsta pretendentu skaits, kuriem nepieciešams iesniegt operatīvas bilances atbalsta saņemšanai ir 350.Atbilstības izmaksas ir 6657 *euro*.Papildu atbilstības izmaksas radīsies tiem atbalsta pretendentiem, kuriem saskaņā ar Gada pārskatu un konsolidēto gada pārskatu likumu ir nepieciešams zvērināta revidenta apstiprinājums. Tiek pieņemts, ka atbalsta pretendentu skaits, kuru operatīvās bilances apstiprina zvērināts revidents, ir 25. Zvērināta revidenta atzinuma izmaksas 1000 *euro*.Atbilstības izmaksas ir 25 000 *euro*.Kopējās atbilstības izmaksas ir 31 657 *euro*. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 35 500 000 |  0 |  0 |  0 |  0 |  0 |
| 2.1. valsts pamatbudžets |  0 | 35 500 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  -35 500 000 |  0 |  0 |  0 |  0 |  0 |
| 3.1. valsts pamatbudžets |  0 | -35 500 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 35 500 000 | X |  | X |   |   |
| 5. Precizēta finansiālā ietekme | X | 0 | X |  | X |   |   |
| 5.1. valsts pamatbudžets | 0 |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts atbalsts lauksaimniecības un pārtikas nozarē saistībā ar Covid-19 izplatības negatīvo ietekmi 2020.gadā plānots kā valsts atbalsts subsīdiju veidā 35 500 000 *euro* apmērā.Detalizēts atbalsta aprēķina atspoguļojums:**1. Atbalsts ienākumu stabilizēšanai noteiktu lopkopības nozaru lauksaimniekiem:*** Finansējums tika noteikts, pamatojoties uz to, cik būtu nepieciešami budžeta līdzekļi, lai kompensētu 70% no ienākumu samazinājuma attiecīgās nozares saimniecībām, ja ieņēmumi samazinās vismaz par 20% salīdzinājumā ar nozares iepriekšējo 3 gadu vidējiem ieņēmumiem laikā no aprīļa līdz jūnijam;
* Nozares ieņēmumi tiek rēķināti, balstoties uz nozares produkcijas apjomu un iepirkuma cenu;
* Piena ražošanā sagaidāmais ienākumu samazinājums tika rēķināts, balstoties uz Lauksaimniecības datu centra apkopoto informāciju par pirmajam pircējam pārdotā svaigpiena apjomiem un iepirkuma cenām vidēji 2017.-2019. gadā no aprīļa līdz jūnijam (ieskaitot). Ienākumi uz slaucamo govi tika noteikti, pārrēķinot ieņēmumus no pārdotā piena apjoma uz vienu slaucamu govi, balstoties piena tonnas tika pārrēķināts uz slaucamu govi, balstoties uz vidējo statistisko izslaukumu no govs valstī, kas koriģēts 3 mēnešu periodam no aprīļa līdz jūnijam;
* Liellopu gaļas nozarē sagaidāmais ienākumu samazinājums tika aprēķināts, balstoties uz Latvijas Lauksaimniecības konsultāciju un izglītības centra (LLKC) bruto seguma aprēķinu gaļas liellopiem 2019. gadam, izmaksas koriģējot uz 3 mēnešu periodu. Papildus, tiek pieņemts, ka piena šķirņu un piena-gaļas šķirņu krustojuma dzīvnieka vērtība nepārsniedz 70% no gaļas šķirņu dzīvnieka vērtības;
* Cūkkopības nozarē sagaidāmais ienākumu samazinājums tika aprēķināts, balstoties uz vidējām E klases cūku liemeņu iepirkuma cenām vidēji 2017.-2019. gada periodā laikā no aprīļa līdz jūnijam.

Tādējādi aprēķinos tika iegūts, ka kompensējamais ieņēmumu samazinājuma apmērs (70%) sasniegtu – piena ražošanā 85,65 *euro* par govi, liellopu gaļas nozarē 136,5 *euro* par gaļas šķirņu liellopu un 95,55 *euro* par piena šķirnes liellopu, un cūkkopības nozarē 22,15 *euro* par nobarojamu cūku. Minētie lielumi arī tika projektā noteikti kā maksimālās atbalsta likmes par attiecīgo dzīvnieku.Ņemot vērā maksimālās noteiktās likmes un Lauksaimniecības datu centrā reģistrēto attiecīgo dzīvnieku skaitu, tika noteiktas kopējās atbalsta aploksnes katrai dzīvnieku sugai. Attiecībā uz slaucamām govīm tika ņemtas vērā visas reģistrētās slaucamās govis saimniecībās, kas svaigpienu pārdod pirmajam pircējam un daļa zīdītājgovju skaita (kopā 142 781 govis), attiecībā uz liellopiem – 10% no gaļas šķirņu liellopu skaita (17 000 dzīvnieki) un piena šķirņu liellopu skaita (5 800 dzīvnieki) pieņemot, ka šāds dzīvnieku skaits vidēji 3 mēnešu periodā tiks pārdots) , un attiecībā uz nobarojamam cūkām – 2019. gadā no aprīļa līdz jūnijam kautuvei realizēto cūku skaits (152 190 dzīvnieki).**2. Atbalsts par iznīcinātajiem vai ziedotajiem produktiem**Atbalsta kopējās summas aprēķinā tika ņemtas vērā vienas ēdienreizes izmaksas izglītības iestādē (1,42 *euro* vienam izglītojamam) un kopējais izglītojamo skaits 2019/2020. mācību gadā saskaņā ar Centrālās Statistikas pārvaldes datiem (313 801 cilv.). Tāpat aprēķinu vajadzībām tika pieņemts, ka vispārējās izglītības iestādēs izglītojamiem ir viena ēdienreize dienā, bet pirmsskolās – divas ēdienreizes.Tādējādi, ņemot vērā, ka atbalsts būs pieejams ārkārtējās situācijas laikā (sākotnēji tika izsludināta līdz 14. aprīlim), šajā laikposmā ietilpst 14 mācību dienas vispārējās izglītības iestādēm un 18 mācību dienas pirmsskolās, kā rezultātā kopā ēdināšanas izmaksas par šo periodu sasniegtu 9,34 milj. *euro*. Tiek pieņemts, ka no visiem produktiem tikai apmēram ¼ jeb 27% ir produkti ar īsu uzglabāšanas termiņu, par kuru iznīcināšanu vai ziedošanu pienāktos atbalsts.**3. Atbalsts krājumu izmaksu pieauguma un apgrozījuma samazinājuma radīto grūtību mazināšanai**Nepieciešamais finansējuma apjoms atbalsta pasākumam par krājumu izmaksu pieauguma un apgrozījuma samazinājuma radīto grūtību mazināšanu aprēķināts, pamatojoties uz informāciju par dzīvnieku izcelsmes produktu (izņemot produktus, kuru ražotājiem paredzēts ienākumu stabilizēšanas atbalsts), miltrūpniecības produktu un dārzeņu, augļu pārstrādes produktu eksportu. Minētie produkti galvenokārt tiek eksportēti uz ES dalībvalstīm un kopš marta ir apgrūtinātas un samazinātas attiecīgo produktu piegādes, jo ieviesti personu pārvietošanās ierobežojumi, kas kavē arī preču piegādes, un samazinājies pieprasījums pēc produktiem sabiedriskajā ēdināšanā un pēc industriālajiem produktiem pārstrādei. Produktu eksports, kas apdraudēts visvairāk, iepriekšējos trijos gados marta-jūnija laikposmā tika veikts vidēji 178 miljonu eiro vērtībā. Pēc ekspertu aplēsēm grūtības eksportā laikposmā no marta līdz jūnijam būtu attiecināmas uz 40% no attiecīgajām eksporta piegādēm ar vērtību 71 miljoni *euro*. Lai saglabātu eksportētāju konkurētspēju, nepieciešams atbalsts 20% apmērā no apdraudētā eksporta vērtības jeb 14 miljoni eiro, lai kompensētu izmaksas par eksportam paredzēto produktu krājumu uzglabāšanu un kompensētu produktu nākotnes tirgus vērtības samazināšanos. Atbalsts būtu attiecināms arī uz tiem uzņēmumiem, kas darbojas un realizē produkciju vietējā tirgū, kuru darbību var apgrūtināt realizācijas plūsmu samazināšanās, dēļ produkta aizstāšanas ar eksportam paredzēto. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus ne vairāk kā 35 500 000 *euro* apmērā sedz no valsts budžeta programmas 02.00.00 „Līdzekļi neparedzētiem gadījumiem” atbilstoši faktiskajai nepieciešamībai. Nepieciešamo finansējumu Zemkopības ministrija pieprasīs normatīvajos aktos noteiktajā kārtībā. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 25. jūnija Regula (ES) Nr.  702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Regula Nr.  702/2014); Līgums par Eiropas Savienības darbību (turpmāk – LESD);Eiropas Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.  702/2014;LESD;Regula Nr. 794/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.  702/2014, 1. pielikums | 3.1. apakšpunkts | Ieviests pilnībā | Netiek noteiktas stingrākas prasības. Projekts nosaka atbalsta pretendentu  |
| Regula Nr.  702/2014, 2. panta 26. punkts | 3.2. apakšpunkts | Ieviests pilnībā | Netiek noteiktas stingrākas prasības.  |
| Regula Nr.  702/2014,. 1. pielikuma 3. panta 3. punkts | 4. punkts | Ieviests pilnībā | Netiek noteiktas stingrākas prasības.  |
| Regula Nr. 794/2004, 10. pants un 11.pants | 14.punkts | Ieviests pilnībā | Netiek noteiktas stingrākas prasības.  |
| Regula Nr. 702/2014, 9. panta 2. punkta "c" apakšpunkts un 4. punkts | 16.1. apakšpunkts | Ieviests pilnībā | Netiek noteiktas stingrākas prasības.  |
| LESD I pielikums | 37.punkts | Ieviests pilnībā | Tiek noteiktas stingrākas prasības.Projekts atbalsttiesīgo preču klāstā neietver alkoholiskos dzērienus. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības.KOMISIJAS 2020. gada 19. marta PAZIŅOJUMS par Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (turpmāk – Komisijas paziņojums). Projekts atbilst Komisijas paziņojuma 3.1. sadaļai. |
| Cita informācija | Projekta nosacījumus piemēros pēc tam, kad ir saņemts Eiropas Komisijas lēmums, ar kuru atbalsts atzīts par saderīgu ar iekšējo tirgu |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nosūtīts izskatīšanai lauksaimniecības un pārtikas nozares nevalstiskajām organizācijām (Lauksaimniecības organizāciju sadarbības padomei, Zemnieku Saeimai, Latvijas Piensaimnieku centrālai savienībai, Latvijas Bioloģiskās lauksaimniecības asociācijai Latvijas Pārtikas uzņēmumu federācijai, Latvijas zivrūpnieku savienībai) vienlaikus ar projekta nosūtīšanu saskaņošanai ministrijām. |
| 2. | Sabiedrības līdzdalība projekta izstrādē | Tika saņemti priekšlikumi no lauksaimniecības un pārtikas nozares nevalstiskajām organizācijām. |
| 3. | Sabiedrības līdzdalības rezultāti | 2020. gada 8. aprīlī notika ZM rīkota videokonference ar lauksaimniecības un pārtikas nozares nevalstiskajām organizācijām, kuras laikā tika izskatīti šo organizāciju priekšlikumi un panākta gala vienošanās par atbalsta nosacījumiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz ietekmi uz esošajām valsts pārvaldes funkcijām, kā arī jaunu institūciju izveidi vai izmaiņas esošajās institūcijās, vai izmaiņas to cilvēkresursos.  |
| 3. | Cita informācija | Nav |

Zemkopības ministrs K. Gerhards

Orlova 67027376

Inga.Orlova@zm.gov.lv